वहीं महानायक अमिताभ बच्चन ने लिखा, 'अटल बिहारी वाजपेयी भावपूर्ण श्रद्धांजलि; एक महान नेता, प्रख्यात कवि, अद्भुत वक्ता व प्रवक्ता, मिलनसार व्यक्तित्व। बाबूजी के प्रशंसक और बाबूजी उनके'। पूर्व प्रधानमंत्री और भारत का सर्वोच्च सम्मान पा चुके अटल बिहारी वाजपेयी ने 16 अगस्त को शाम 5:05 मिनट पर आखिरी सांसें लीं। खराब सेहत के कारण उन्हें जून में ही अस्पताल में भर्ती कराया गया था। देश के सबसे चर्चित प्रधानमंत्री और नेताओं में से एक रहे वाजपेयी के निधन से पूरे देश में शोक की लहर है। सरकार ने सात दिन के राष्ट्रीय शोक की घोषणा की है।